שובו של הנוסע השמיני

שובו של הנוסע השמיני (או: הנוסע השמיני 2; במקור: Aliens) הוא סרט אימה-מדע בדיוני אמריקאי משנת 1986 בבימויו של ג'יימס קמרון, השני בסדרת סרטי "הנוסע השמיני". בסרט מככבים סיגורני ויבר, פול רייזר, מייקל ביהן, ג'נט גולדשטיין, ביל פקסטון ומארק רולסטון.

תקציר העלילה
לאחר שריחפה 57 שנים בחלל, חללית המילוט של אלן ריפלי (סיגורני ויבר) מחולצת על ידי החברה בה הועסקה. לאחר שהיא עומדת בפני ועדה המתחקרת את האירועים ב"נוסטרומו", ריפלי לומדת שבכוכב LV-426 עליו אספו את היצור, התיישבו בינתיים מתיישבים שעוסקים בשינוי פני הכוכב לשם קולוניזציה אנושית בו.

לאחר איבוד קשר עם המושבה, החברה מבקשת את עזרת ריפלי (בהיותה האדם היחיד שהתמודד עם היצור) בהצטרפות לכוח נחתי-חלל שיבדוק מה התרחש במושבה. ריפלי, החוששת ממפגש נוסף עם היצור לאור חוויות העבר, מסרבת תחילה להצטרף. אולם, לבסוף היא מסכימה לאחר שנציג החברה קרטר בורק (פול רייזר), מציע לחדש את רישיון העבודה שלה כקצינה בספינת חלל (שבוטל בעקבות השמדתה את ה"נוסטרומו"), ומבטיח לה שמטרת המסע היא חיסול היצור ולא החזרתו לחללית לשם מחקר מדעי.

לאחר הגעתם למושבה הנטושה על גבי החללית סולאקו, מוצאים ריפלי, בורק והנחתים ילדה קטנה בשם ניוּט, הניצולה היחידה ממתקפת היצורים. הם מגלים שהיצורים השתלטו על המושבה והקימו בה מדגרה, בה הם משתמשים בשאר המתיישבים בתור פונדקאים ליצירת עשרות יצורים, מולם ריפלי והנחתים צריכים להתמודד. המצב מסתבך עוד יותר, כאשר הקצין המפקד על צוות הנחתים מתגלה כחסר ניסיון וריפלי נאלצת לגלות תושייה בעצמה, בעוד האמת אודות כוונותיהם של בורק והחברה לגבי היצורים מתבררת כאפלה משסברה. בסיום הסרט מתוודעים הצופים לדמותה של המלכה - חייזרית ענק שהיא זאת המטילה את ביצי החייזרים. לאחר שריפלי משמידה את הביצים, ועומדת להימלט על גבי הסולאקו יחד עם ניוט, היקס הפצוע ובישוף מגיעה בעקבותיהם המלכה שואפת הנקמה ונוצר מאבק איתנים בינה לבין ריפלי.

צוות השחקנים הראשי
 שם השחקן/ית שם הדמות הערותסיגורני ויבראלן ריפליניצולה יחידה מהתקפת החייזר על ספינתה נוסטרומופול רייזרקרטר בורקנציג החברה שמימנה את המסעמייקל ביהןדוויין היקסנחת חלל בדרגת סמלג'נט גולדשטייןג'נט וסקזנחתת חלל בדרגת רב"טביל פקסטוןוויליאם האדסוןנחת חלל בדרגת רב"טמארק רולסטוןמארק דרייקנחת חלל בדרגת רב"טויליאם הופגורמןקצין - מפקדם של נחתי החללקארי הןניוטילדה - השריד היחיד לתושבי המושבהלאנס הנריקסןבישוףאנדרואיד

ביקורות ותגובות
הסרט קיבל ביקורות חיוביות מאוד ולציון 98% באתר ריכוז הביקורות Rotten Tomatoes, מתוך 63 ביקורות.

מועמדויות וזכיות בפרסים
 שנה פרס קטגוריה תוצאה 1987 פרס אוסקר פרס אפקטים מיוחדים ויזואליים הטובים ביותר  1987 פרס אוסקר פרס אפקטים מיוחדים קוליים הטובים ביותר  1987 פרס אוסקר סיגורני ויבר - פרס השחקנית הטובה ביותר בתפקיד ראשי  1987 פרס אוסקר פרס עיצוב התפאורה הטוב ביותר  1987 פרס אוסקר פרס העריכה הטובה ביותר  1987 פרס אוסקר פרס המוזיקה המקורית הטובה ביותר  1987 פרס אוסקר פרס הקול הטוב ביותר  1987 פרס סטורן סיגורני ויבר - השחקנית הטובה ביותר  1987 פרס סטורן ג'יימס קמרון - הבמאי הטוב ביותר  1987 פרס סטורן קארי הן - פרס השחקנית הצעירה הטובה ביותר  1987 פרס סטורן פרס סרט המדע בדיוני הטוב ביותר  1987 פרס סטורן פרס האפקטים המיוחדים הטובים ביותר  1987 פרס סטורן ביל פקסטון - פרס שחקן המשנה הטוב ביותר  1987 פרס סטורן ג'נט גולדשטיין - פרס שחקנית המשנה הטובה ביותר  1987 פרס סטורן ג'יימס קמרון - פרס התסריט הטוב ביותר  1987 פרס סטורן מייקל ביהן - פרס השחקן הטוב ביותר  1987 פרס סטורן פרס עיצוב התלבושות הטוב ביותר  1987 פרס סטורן פרס האיפור הטוב ביותר  1987 פרס באפט"א פרס האפקטים הוויזואליים הטובים ביותר  1987 פרס באפט"א פרס האיפור הטוב ביותר  1987 פרס באפט"א פרס העיצוב הטוב ביותר  1987 פרס באפט"א פרס הקול הטוב ביותר  1987 פרס גלובוס הזהב סיגורני ויבר - פרס השחקנית הראשית הטובה ביותר בדרמה 

קישורים חיצוניים






הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1986
קטגוריה:סרטי אימה מ-1986
קטגוריה:סרטי פעולה אמריקאיים
קטגוריה:סרטי ג'יימס קמרון
2
קטגוריה:זוכי אוסקר: האפקטים החזותיים הטובים
קטגוריה:סרטי פוקס המאה ה-20
קטגוריה:זוכי אוסקר: עריכת הקול הטובה
קטגוריה:סרטי המשך אמריקאיים
קטגוריה:סרטים זוכי פרס סאטורן: מדע בדיוני
קטגוריה:סרטי מדע בדיוני מ-1986
קטגוריה:סרטים עם מוזיקה מאת ג'יימס הורנר